“ቁም!” ይህን አስፈሪ የኾነ ትዕዛዝ ስንቶቻችሁ በሕይወታችሁ እንደተገናኛችሁት አላውቅም። በደርግ የአገዛዝ ዘመናት ግን እጅጉን የታወቀ ነበር። አንድ ወታደራዊ ፖሊስ ወይም ‘የአብዮት ጠባቂ’ በመንገዱ ያገኘውን ሰው በድንገት አስቁሞ የሚያርበደብድበት የትዕዛዝ ቃል ነበር። ‘ሕግ’ የተላለፈ፣ በተቀመጠለት ‘ሥርዐት’ በአግባቡ አልሄደም ተብሎ የታሰበ፣ ‘ከተፈቀደለት መስመር’ የወጣ ሁሉ “ቁም!” ይባል ነበር ያኔ። ከስንት ዘመን በኋላ ዛሬ ፕሮፌሰር መስፍን በመጽሐፋቸው መግቢያ ላይ “ቁም! የሚል ማስጠንቀቂያ ይሰጣሉ። የነደደ/የከረረ ምሬት መገለጫ የኾነውን መጽሐፋቸውን ማንበብ የሚገባው ሰው ምን ዐይነት መኾኑን ለመናገር ሲፈልጉ።
